Viborger Samler, 1846-12-19
Stænderforsamlingen i Viborg. J den i 32te Møde foretagne endelige Behandling af Sagen ang Oprettelsen af en Helbredelsesanstalt for Sindssvage i NørreJylland blev ved Afstemningen 1) Proprietair Nyholms Amendement: At den i Udkastets § 2 bestemte Afbetalingstid af Forskudet, nemlig 6 Aar, forlænges til 12 Aar; antaget med 35 Stemmer imod 9. 2) Comiteens første Jndstillings 1ste Passus: At § 4 redigeres omtrent saaledes: Til Dækning af et saadant aarligt Beløb, som maatte ansees fornødent til Vedligeholdelse af Bygningerne, til Lønninger for Lægepersonalet og Stiftelsens øvrige Embedsmænd og faste Betjente, saavelsom til Patienternes Underholdning, Lægemidler, Lys, Brændsel, Opvartning, Vedligeholdelse af Jnventarium, bliver der for hver i Nørre-Jylland hjemmehørende og der forsørgelsesberettiget uformuende Patient at normere en vis aarlig Betaling der foreslaaes til 50 Rbd.); hvilken Betaling erlægges af de Private, der ere pligtige at sørge for ham, eller af den Commune, for hvis Regning han er indlagt; blev, da den med Udeladelse af Ordene der foreslaaes til 50 Rbd." sattes under Afstemning, antaget med 42 Stemmer imod 2.3) Skal Betalingen normeres til 50 Rbd., dette Spørgsmaal blev med 36 Stemmer mod 8 besvaret bekræftende. 4) Comiteens første Jndstillings 2den Passus: For de Patienter, som høre hjemme i Nørre-Jylland, men ikke kunne henregnes til ovennævnte Classe, bliver Betalingen at normere saaledes, at der ved denne kan antages at være dækket de Udgivter, som ville medgaae til hver Patients Underholdning, Lægemidler, Lys, Brændsel, Opvartning og Vedligeholdelse af det Jnventarium, som meest er udfat for Slid, hvilken Betaling udredes af Patientens egen Formue eller af dem, som dertil ere pligtige; antaget eenstemmigen med 44 Stemmer. 5) Comiteens første Jndstillings 3die Passus: Enhver i Nørre-Jylland hjemmehørende Patient af den uformuende Classe nyder ifølge motiveret Andragende herom aldeles fri Forpleining i Eet og Alt under de første 3 Maaneders Ophold i Anstalten, naar Anmeldelse om Optagelse beviisliggen er skeet kort efter Afsindig hedens første Udbrud, inden en vis Tid, som nærmere i Reglementet bliver at bestemme, og han ellers qvalificerer sig til Behandling i Helbredelsesanstalten; antaget eenstemmigen med 44 Stemmer. 6) Samme Jndstillings sidste Passus: Forsaavidt der i Helbredelsesanstalten maatte oplages Afsindige, som ikke have Hjem i Nørre-Jylland, bliver der at fastsætte en vis høiere Betaling, der kan antages at indeholde fuld Godtgjørelse for samtlige paa hans Ophold, Forpleining, Lægebehandling o. s. v. medgaaede Udgifter, deri beregnede Bygningers Vedligeholdelse, Lønninger til Læger a.; ligesom der og for de Patienter, som paa Vedkommendes Begjering erholde større Beqvemmeligheder end de sædvanlige, bør erlægges en forholdsmæssig høiere Betaling. Det Udgiftsbeløb, som ikke ved saadanne Betalinger bliver dækket, tilveiebringes ved Ligning paa Kjøbstæderne og Hartkornet; antaget eenstemmigen med 44 Stemmer. 7) Comiteens anden Jndstilling: a. At Anstalten for Sindssvage her i Nørre-Jylland paa passende Maade, bliver controlleret; antaget med 41 Stemmer mod 3. b. At den bliver controlleret af en Commission, som kommer til at bestaae af Mænd her fra Provindsen, der skulle vælges overeensstemmende med den i Præmisserne antydede Maade og faae hensigtsmæssig Jndflydelse paa Anstaltens Forhold, antaget med 26 Stemmer mod 18. 8) Kjøbmand Ree's Amendement: At det henstilles i Præmisserne: a. At Anlæget af Helbredelsesanstalten skeer i Nærheden af en af Provindsens større Stæder, antaget med 26 Stemmer mod 18. b. At der gives den Mand, som udsees til at være Anstaltens Forstander, Leilighed til, før Anlæget skeer, ved Reise i Udlandet at gjøre sig bekjendt med de fortrinligere Anlæg af denne Art, forkastet med 37 Stemmer mod 7.